Mimes brønn ligger under den ene av verdenstreet Yggdrasils røtter som vender mot rimtussene. Den kloke jotnen Mime fikk sin visdom fordi han drakk av denne brønnen. Mime ble seinere halshugd under vanekrigen (den mytologiske krigen mellom æser og vaner), og Mimes hode ble plassert ved brønnen etter at æsene hadde balsamert det og vekket det til live. Det er hit Odin drar når han trenger råd.